****

**V I L J A N D I L I N N**

**LINNAVOLIKOGU**

**KULTUURI- JA SPORDIKOMISJONI**

**KOOSOLEKU PROTOKOLL**

Viljandi 17. oktoober 2023 nr 1-10/23/23

Algus kell 17.00, lõpp kell 17.55

**Koosolekut juhatas** Liis Aedmaa

**Protokollis** Maria Kuldkepp

**Võtsid osa liikmed:** Liis Aedmaa,Alar Ani (Teams)**,** Krister Kallas, Johan-Kristjan Konovalov (Teams), Epp Rebane, Anett Suits, Kaspar Taimsoo (Teams), Marek Tiits (Teams), Tõnis Tulp, Vallo Kirs (Teams)

**Võttis osa asendusliikmed:** Voldemar Nikolajev (Arne Sammel asendusliige), Raivo Sirelpuu (Veronika Raudsepp Linnupuu asendusliige)

**Puudusid**: Veronika Raudsepp Linnupuu, Arne Sammel

**Koosolekul viibisid**: Noortevolikogu esimees Pille-Riin Lillepalu (Teams), linnasekretär Ene Rink, linnavolikogu liige Jane Särg (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Kolmas päevakorrapunkt tõsteti teiseks. Kinnitati järgmine päevakord.

**PÄEVAKORD:**

1. Loa andmine varaliste kohustuste võtmiseks ja lepingu pikendamiseks (2023/201)

2. Kultuuri- ja spordikomisjoni põhimäärus

3. Viljandi Noortevolikogu projektitoetuse andmise kord (2023/202)

4. Muud küsimused

**PÄEVAKORRAPUNKTID NR 1**

**Loa andmine varaliste kohustuste võtmiseks ja lepingu pikendamiseks (2023/201)**

**KUULATI:**

E. Rink – eelnõu eesmärk on lubada linnavalitsusel võtta varalisi kohustusi ujulateenuse ostmiseks Aqva Hotels OÜ-lt Viljandi linnas perioodil 01.09.2026 - 31.08.2036.

Komisjoni juhataja pani eelnõu hääletusele.

**Hääletati:**

11 poolt, vastu ja erapooletuid ei olnud.

**OTSUSTATI:**

Toetada eelnõu „Loa andmine varaliste kohustuste võtmiseks ja lepingu pikendamiseks (2023/201)“.

**PÄEVAKORRAPUNKT NR 2**

**Kultuuri- ja spordikomisjoni põhimäärus (2023/196)**

**KUULATI:**

E. Rink selgitas tehtud muudatusi ja parandusi põhimääruses.

**Ettepanek:**

L. Aedmaa – eemaldada põhimäärusest paragrahv 12 punktist 1 lause „Kaugosalusega osalemist tuleb põhjendada.“.

Komisjoni juhataja pani ettepaneku hääletusele.

**Hääletati:**

11 poolt, vastu ja erapooletuid ei olnud.

Komisjoni juhataja pani eelnõu hääletusele koos ettepanekuga eemaldada paragrahv 12 punktist 1 järgmine lause „Kaugosalusega osalemist tuleb põhjendada.“.

**Hääletati:**

11 poolt, vastu ja erapooletuid ei olnud.

**OTSUSTATI:**

1. Toetada eelnõu „Kultuuri- ja spordikomisjoni põhimäärus (2023/196)“ ning eemaldada paragrahv 12 punktist 1 järgmine lause „Kaugosalusega osalemist tuleb põhjendada.“.

2. Saata novembris toimuvale volikogu istungile menetlemiseks.

**PÄEVAKORRAPUNKT NR 3**

**Viljandi Noortevolikogu projektitoetuse andmise kord (2023/202)**

**KUULATI:**

P.-R. Lillepalu tutvustas eelnõu sisu ja eesmärki.

**Ettepanek:**

T. Tulp - paragrahvis 3, lõikes 2.4 muuta sõna „esitatud“ asemel „esitamata“.

Komisjon nõustus ettepanekuga.

Komisjoni juhataja pani eelnõu hääletusele koos muudatusettepanekuga.

**Hääletati:**

11 poolt, vastu ja erapooletuid ei olnud.

**OTSUSTATI:**

Toetada eelnõu „Viljandi Noortevolikogu projektitoetuse andmise kord (2023/202)“ koos muudatusettepanekuga.

**PÄEVAKORRAPUNKT NR 4**

**Muud küsimused**

**KUULATI:**

Komisjon arutas võimalusi Viljandi Lossimägedes tualettruumide pakkumiseks.

Lisaks tualettruumidele peaks pakkuma joogivee võimalust igapäevaselt, mitte ainult ürituste ajal Uueveski, Viljandi järve, Valuoja pargi ja Lossimägede piirkonnas.

Head oleksid ka prügikastid sorteerimise võimalusega.

**OTSUSTATI:**

Kirjutada linnavalitsusele ja kutsuda järgmisele kultuuri- ja spordikomisjoni koosolekule nende esindaja vestlusele.

(allkirjastatud digitaalselt) (allkirjastatud digitaalselt)

Liis Aedmaa Maria Kuldkepp

koosoleku juhataja protokollija